Εδουάρδος Στάφορντ, 2ος κόμης του Γουίλτσιρ

Ο Εδουάρδος Στάφορντ, 2ος κόμης του Γουίλτσιρ, Ιππότης του Λουτρού, αγγλ.: Edward Stafford, 2nd Earl of Wiltshire, KB (7 Απριλίου 1470 - 24 Μαρτίου 1499) ήταν Άγγλος ευγενής.

 Προέλευση 
Ο Έντουαρντ Στάφορντ, γεννημένος στις 7 Απριλίου 1470, ήταν το μοναχοπαίδι του Ιωάννη Στάφορντ 1ου κόμη του Γουίλτσιρ (απεβ. 8 Μαΐου 1473), 3ου γιου του Χάμφρεϊ Στάφορντ 1ου δούκα του Μπάκιγχαμ, και της Άννας Νέβιλ (1414–1480), κόρης του Ραλφ Νέβιλ 1ου κόμη του Γουέστμορλαντ, από τον 2ο γάμο του με την Ιωάννα Μπωφόρ, την νόμιμη κόρη του Ιωάννη της Γάνδης 1ου δούκα του Λάνκαστερ, από την ερωμένη του και αργότερα 3η σύζυγό του, Αικατερίνη Σουίνφορντ. .

Η μητέρα του Εδουάρδου Στάφορντ ήταν η Κωνστάνς Γκρην (απεβ. 2 Μαρτίου 1475), η μοναχοκόρη και κληρονόμος του Ερρίκου Γκρην, δεσπότη, από το Ντρέιτον στο Λόουικ του Νορθάμπτονσιρ. ; .

 Σταδιοδρομία 
μικρογραφία|Τάφος του Εδουάρδου Στάφορντ, κόμη του Γουίλτσιρ, στην εκκλησία του Αγίου Πέτρου, στο Λόουικ.

Ο πατέρας του Στάφορντ απεβίωσε στις 8 Μαΐου 1473, και ο Στάφορντ τον διαδέχθηκε στη θέση του στην κομητεία σε ηλικία 3 ετών. Χρίστηκε Ιππότης του Λουτρού στις 18 Απριλίου 1475, και στις 16 Μαρτίου και 1 Ιουνίου του ίδιου έτους ο σερ Ραλφ Χέιστινγκς διορίστηκε διαχειριστής των γαιών του κατά την ανηλικότητά του, ενώ η «ανατροφή και η διδασκαλία» του ανατέθηκαν στη γιαγιά του, Άννα δούκισσα του Μπάκιγχαμ. .

Στις 6 Ιουλίου 1483 ο Στάφορντ έφερε το στέμμα της βασιλικής συζύγου Άννας Νέβιλ κατά τη στέψη του βασιλιά Ριχάρδου Γ΄, και στις 24 Αυγούστου του ίδιου έτους ήταν παρών στην ανακήρυξη του γιου του βασιλιά, Εδουάρδου του Μίντλεχαμ, ως πρίγκιπα της Ουαλίας.

Στις 30 Ιουνίου 1484 σε ηλικία 14 ετών, ο Στάφορντ είχε άδεια εισόδου στα εδάφη του. Στις 25 Νοεμβρίου 1487 παρευρέθηκε στη στέψη της βασιλικής συζύγου του Ερρίκου Ζ΄, Ελισάβετ της Υόρκης. Ήταν με τις δυνάμεις που πολέμησαν εναντίον των επαναστατών της Κορνουάλης στο Μπλάκχιθ στις 17 Ιουνίου 1497, και στις 11 Σεπτεμβρίου 1498 φιλοξένησε τον Ερρίκο Ζ΄ στο Ντρέιτον. .

Ο Στάφορντ απεβίωσ στο Ντρέιτον στις 24 Μαρτίου 1499 σε ηλικία 28 ετών, και τάφηκε στο Λόουικ. Η χήρα του Μαργαρίτα, απεβίωσε μεταξύ 8 Αυγούστου 1500 και 9 Σεπτεμβρίου 1504. .

Ο Στάφορντ άφησε διαθήκη με ημερομηνία 21 Μαρτίου 1499, την οποία συνοψίζει ο Χάρις στο Testamenta Vetusta, ζητώντας την ταφή στην εκκλησία του Αγίου Πέτρου στο Λόουικ: Το σώμα μου θα ταφεί στην εκκλησία του Αγίου Πέτρου του Λάφγουικ, στην κομητεία του Νορθάμπτον, στον κλίτος της Παναγίας, από τον παππού μου Γκρην· και επιθυμώ οι εκτελεστές της κληρονομίας μου να μου φτιάξουν εκεί έναν βολικό τάφο.

 Οικογένεια 
Με συμφωνία της 13ης Ιουλίου 1494, ο Στάφορντ νυμφεύτηκε τη Μαργαρίτα Γκρέυ, κόρη του Εδουάρδου Γκρέυ υποκόμη Λάιλ, και της Ελισάβετ Τάλμποτ, suo jure βαρόνης Λάιλ του Κίνγκστον Λάιλ. Δεν απέκτησαν απογόνους, και η κομητεία του Γουίλτσιρ εξέλειπε με το τέλος του Στάφορντ.

Η κομητεία του Γουίλτσιρ αναδημιουργήθηκε στις 28 Ιανουαρίου 1510 για τον γιο του εξάδελφυ τού Έντουαρντ Στάφορντ, τον Ερρίκο Στάφορντ 1ο κόμη του Γουίλτσιρ. Ο Μπερκ αναφέρει λανθασμένα ότι η χήρα του Εδουάρδου Στάφορντ, Μαργαρίτα, παντρεύτηκε τον Ερρίκο Στάφορντ. . Ωστόσο, ο Κόκεϊν, τόμος XII, σελ. 738, αναφέρει ότι αυτός ο φερόμενος γάμος δεν έλαβε χώρα. Επιπλέον, ο Μπερκ προσδιορίζει λανθασμένα τη χήρα του Στάφορντ, Μαργαρίτα, ως κόρη του Ιωάννη Γκρέυ υποκόμη Λάιλ, ενώ ήταν κόρη του Εδουάρδου Γκρέυ υποκόμη Λάιλ, και της συζύγου του Ελισάβετ Τάλμποτ (απεβ. 8 Σεπτεμβρίου 1487), και αδελφή του Ιωάννη Γκρέυ (απεβ. 6 ή 9 Σεπτεμβρίου 1504) 2ου υποκόμη Λάιλ. ; ; .

Πρόγονοι

 Σημειώσεις 

 Αναφορές 



Κατηγορία:Οικογένεια Στάφορντ